Vermiste hengelaar dood gevind | Maroela Media
Hans Roelofsen. Foto: Facebook
Hans Roelofsen, 'n inwoner en hengelaar van Tweni naby Port Shepstone in KwaZulu-Natal, se liggaam is Saterdag opgespoor nadat hy vyf dae vermis was.
Maj. Thulani Zwane, provinsiale polisiewoordvoerder, het aan Maroela Media gesê Roelofsen is Dinsdag 30 Junie vir die laaste keer om 06:30 gesien toe hy vermoedelik met sy wit Toyota-bakkie gery het om te gaan hengel.
'n Vermistepersone-saak is deur sy familie aanhangig gemaak toe hy nie die dag teruggekeer het nie.
"Die polisie het saam met 'n opsporingsmaatskappy gewerk en die sein van 'n toestel in sy bakkie nagegaan," het Zwane gesê. "Ondersoekbeamptes het Saterdagoggend die sein tot 'n gebied naby Batstone Drift gevolg, waar die bakkie gevind is."
Roelofsen se liggaam buite sy bakkie tussen suikerriet gevind. Hy is in die kop geskiet. "'n Vuurwapen het langs sy liggaam gelê," het Zwane bygevoeg.
Die polisie doen 'n geregtelike doodsondersoek. Geen vuilspel word vermoed nie.
Prasa ontken 'grootste tenderblaps' vir nuwe treine
Hy het 'n koeëlwond aan sy kop gehad.
Hiers te veel mense wat dink dit is hulle plig om Maroela Media afrikaans te leer. Word liewers 'n onderwyser dan kan jy heeldag foute uitwys en reghelp. As MM julle pla, hou verby. Gaan lees News24! Kinderagtige klomp!
Ek stem, Piet Spies, ek is baie dankbaar vir Maroela en die geleenthede om die nuus elke dag te kan lees en dit nog gratis. Baie dankie Maroela!
Rln uit New Zealand
Ek stem saam Piet en Snel….. Hulle kry die nuus verniet dan kla hulle nog!… gaan lees News24 waar jy moet betaal dan kan jy kla.
Dankie Maroela vir die nuus wat ons so lekker kan lees al is daar hier en daar n fout. Niemand is volmaak nie.